CELEX: 62017CA0262
Language: da
Date: 2018-11-28 00:00:00
Title: Forenede sager C-262/17, C-263/17 og C-273/17: Domstolens dom (Første Afdeling) af 28. november 2018 — Solvay Chimica Italia SpA m.fl. (sag C-262/17), Whirlpool Europe Srl m.fl. (sag C-263/17) og Sol Gas Primari Srl (sag C-273/17) mod Autorità per l'energia elettrica, il gas e il sistema idrico (anmodning om præjudiciel afgørelse fra Tribunale Amministrativo Regionale per la Lombardia — Italien) (Præjudiciel forelæggelse — det indre marked for elektricitet — direktiv 2009/72/EF — distributionssystemer — artikel 28 — lukkede distributionssystemer — begreb — fritagelser — grænser — artikel 32, stk. 1 — tredjeparts adgang — artikel 15, stk. 7, og artikel 37, stk. 6, litra b) — lastfordelingsafgifter)

28.1.2019   
            
            
               DA
            
            
               Den Europæiske Unions Tidende
            
            
               C 35/3
            
         
      Domstolens dom (Første Afdeling) af 28. november 2018 — Solvay Chimica Italia SpA m.fl. (sag C-262/17), Whirlpool Europe Srl m.fl. (sag C-263/17) og Sol Gas Primari Srl (sag C-273/17) mod Autorità per l'energia elettrica, il gas e il sistema idrico (anmodning om præjudiciel afgørelse fra Tribunale Amministrativo Regionale per la Lombardia — Italien)
      (Forenede sager C-262/17, C-263/17 og C-273/17) (1)
      
      ((Præjudiciel forelæggelse - det indre marked for elektricitet - direktiv 2009/72/EF - distributionssystemer - artikel 28 - lukkede distributionssystemer - begreb - fritagelser - grænser - artikel 32, stk. 1 - tredjeparts adgang - artikel 15, stk. 7, og artikel 37, stk. 6, litra b) - lastfordelingsafgifter))
      (2019/C 35/04)
      Processprog: italiensk
      
         Den forelæggende ret
      
      Tribunale Amministrativo Regionale per la Lombardia
      
         Parter i hovedsagen
      
      
         Sagsøgere: Solvay Chimica Italia SpA, Solvay Specialty Polymers Italy SpA, Solvay Chimica Bussi SpA, Ferrari f.lli Lunelli SpA, Fenice — Qualità Per L’ambiente SpA, Erg Power Srl, Erg Power Generation SpA, Eni SpA og Enipower SpA (sag C-262/17), Whirlpool Europe Srl, Fenice — Qualità Per L’ambiente SpA, FCA Italy SpA, FCA Group Purchasing Srl, FCA Melfi SpA, Barilla G. e R. Fratelli SpA og Versalis SpA (sag C-273/17) samt Sol Gas Primari Srl (sag C-273/17)
      
         Sagsøgt: Autorità per l'energia elettrica, il gas e il sistema idrico
      
         Procesdeltagere: Nuova Solmine SpA, American Husky III, Inovyn Produzione Italia SpA, Sasol Italy SpA, Radici Chimica SpA, La Vecchia Soc. cons. arl, Zignago Power Srl, Santa Margherita e Kettmeir e Cantine Torresella SpA, Zignago Vetro SpA, Chemisol Italia Srl, Vinavil SpA, Italgen SpA, Arkema Srl, Yara Italia SpA, Ineos Manufacturing Italia SpA, ENEL Distribuzione SpA, Terna SpA, CSEA — Cassa per i servizi energetici e ambientali og Ministero dello Sviluppo economico (sag C-262/17), Terna SpA, CSEA — Cassa per i servizi energetici e ambientali, Ministero dello Sviluppo economico og ENEL Distribuzione SpA (sag C-263/17) samt Terna SpA, Ministero dello Sviluppo economico (sag C-273/17)
      
         Konklusion
      
      
                  1)
               
               
                  Artikel 2, nr. 5), og artikel 28, stk. 1, i Europa-Parlamentets og Rådets direktiv 2009/72/EF af 13. juli 2009 om fælles regler for det indre marked for elektricitet og om ophævelse af direktiv 2003/54/EF skal fortolkes således, at systemer såsom de i hovedsagerne omhandlede, der er indført med henblik på egetforbrug inden ikrafttrædelsen af dette direktiv, og som drives af en privat aktør, som et begrænset antal produktions- og forbrugsenheder er tilkoblet, og som selv er tilkoblet det offentlige net, udgør distributionssystemer, der falder ind under anvendelsesområdet for det pågældende direktiv.
               
            
                  2)
               
               
                  Artikel 28 i direktiv 2009/72 skal fortolkes således, at systemer såsom de i hovedsagerne omhandlede, der af en medlemsstat er blevet klassificeret som lukkede distributionssystemer som omhandlet i artiklens stk. 1, i denne egenskab udelukkende kan fritages fra de forpligtelser, der er fastsat i den pågældende artikels stk. 2, uanset at disse systemer i øvrigt kan indrømmes de andre undtagelser, der er fastsat i direktivet, særligt undtagelsen i direktivets artikel 26, stk. 4, såfremt de opfylder de deri fastsatte betingelser, hvilket det tilkommer den forelæggende ret at efterprøve. Under alle omstændigheder kan denne medlemsstat ikke fastsætte en særlig kategori af distributionssystemer for de pågældende systemer med henblik på at indrømme dem fritagelser, der ikke er fastsat i direktivet.
               
            
                  3)
               
               
                  Artikel 32, stk. 1, i direktiv 2009/72 skal fortolkes således, at den er til hinder for en national lovgivning såsom den i hovedsagerne omhandlede, der bestemmer, at de lukkede distributionssystemer som omhandlet i direktivets artikel 28, stk. 1, ikke er forpligtet til at give tredjeparter adgang, men udelukkende skal give adgang til tredjeparter, der henhører under kategorien af brugere, som kan tilkobles disse systemer, og som har adgang til det offentlige net.
               
            
                  4)
               
               
                  Artikel 15, stk. 7, og artikel 37, stk. 6, litra b), i direktiv 2009/72 skal fortolkes således, at de, såfremt der ikke foreligger en objektiv begrundelse, er til hinder for en national lovgivning såsom den i hovedsagerne omhandlede, der fastsætter, at de lastfordelingsafgifter, der skal betales af brugerne af et lukket distributionssystem, beregnes på grundlag af den elektricitet, som hver systembruger udveksler med dette net gennem deres tilkobling til det pågældende system, såfremt det viser sig, hvilket det tilkommer den forelæggende ret at efterprøve, at brugerne af et lukket distributionssystem ikke befinder sig i samme situation som de øvrige brugere af det offentlige net, og at den, der leverer lastfordelingstjenesten i det offentlige net, skal bære omkostninger, der er begrænset i forhold til brugerne af det lukkede distributionssystem.
               
            
         (1)  EUT C 309 af 18.9.2017.